Aminudin Mansor

Dr. (PhD) **Aminudin Mansor** (lahir 3 Jun 1951) yang juga dikenali dengan nama penanya **Ami Masra** adalah seorang penyair dan penulis tanah air yang karya-karyanya sering mendapat tempat dalam media massa.

## Latar Belakang
**Aminudin Mansor** dilahirkan pada 3 Jun 1951 di Kerdau, Temerloh, Pahang Darul Makmur. Beliau mendapat pendidikan awal di Sekolah Kebangsaan Paya Taram, Kerdau (1958-1963), kemudian meneruskan pendidikan di Sekolah Menengah Kebangsaan Temerloh dan Sekolah Menengah Abu Bakar, Temerloh (1964-1968). Beliau melanjutkan pelajaran ke Maktab Perguruan Mohd. Khalid, Johor Bahru (1970-1971) dan mengambil Diploma Kewartawanan dari Universiti Singapura (1971) di bawah bimbingan Zabha, wartawan Utusan Melayu. Aminudin seterusnya melanjutkan pengajian tinggi di Universiti Pertanian Malaysia (1987-1990) lulus ijazah Sarjana Muda(PBMP) dengan kepujian Bahasa Melayu, Pendidikan dan Sastera Melayu kemudian melanjutkan pengajian di Universiti Kebangsaan Malaysia (UKM), meraih Sarjana Sastera dan PhD dalam bidang Persuratan Melayu pada tahun 2008.

## Kerjaya Penulisan
Minat menulisnya dipupuk sejak di sekolah dan di maktab perguruan dan tidak pernah berhenti menulis hingga kini. Karya-karyanya sering tersiar di majalah-majalah seperti Dewan Sastera, Dewan Budaya, Pelita Bahasa, Sarina, Mastika, At-Takwa, Humairah, Cahaya, Dakwah dan Jelita.

Beliau menyertai Dewan Persuratan Melayu Pahang sebagai ahli seumur hidup sejak tahun 1970 dan telah mengikuti bengkel penulisan di bawah bimbingan tokoh-tokoh terkenal seperti Tan Sri A. Samad Ismail, Pak Sako, Sasterawan Negara (SN) Keris Mas, SN Usman Awang dan Atondra sekitar tahun tahun 1974-1980. Pada tahun 1976, beliau menubuhkan Grup Pemuisi DPMP Temerloh dan Grup Teater DPMP Temerloh semasa menjadi Setiausaha DPMP Temerloh (1974-1987) Setiusaha DPMP Pahang (1980-1987).

## Pendidikan Lanjutan dan Kerjaya Akademik
Beliau telah melanjutkan pelajaran ke Universiti Pertanian Malaysia (1987-1990) dengan pengkhususan dalam pendidikan, Bahasa Melayu, dan Sastera. Beliau juga telah mengikuti kursus-kursus tambahan seperti “Pendidikan Islam”, “Islam dan Masyarakat”, dan “Tamadun Islam”.

Pada tahun 2001, beliau memperoleh Sarjana Sastera dari Universiti Kebangsaan Malaysia (UKM) dengan tesis bertajuk "Kajian Estetika Sajak-Sajak Penyair A. Latiff Mohidin". Tesis ini diterbitkan oleh Dewan Bahasa dan Pustaka sebagai buku kajian dan ilmiah. Pada tahun 2008, beliau memperoleh PhD dalam Persuratan Melayu dari UKM dengan tesis “Meneliti Akal Budi dalam Pantun dan Sajak”.  Tesis ini telah diterbitkan dalam bentuk buku dengan tajuk "Akal Budi Melayu dalam Pantun dan Sajak"  oleh Penerbit UKM Press pada 2012. Beliau juga  pernah menjadi wartawan sambilan dan kolumnis akhbar Berita Harian, Utusan Malaysia, Sinar Harian, Watan, Harian Metro dan majalah Dewan Bahasa dan Pustaka (DBP) sejak 1969 hingga 2026.

## Kerjaya dan Pengalaman Profesional
Aminudin Mansor memulakan kerjayanya dengan menjadi Setiausaha Dewan Pemuda Masjid Pahang (DPMP) Temerloh dari 1974 hingga 1987, dan kemudiannya Setiausaha DPMP Pahang dari 1980 hingga 1987 di bawah pimpinan Yang Di Pertua DPMP Dato Tengku Alaudin Abd. Majid dan Sahmad Malaya. Pernah menjadi hakim sajak di peringkat Negeri Pahang, Negeri Selangor dan peringkat kebangsaan. Sajaknya Pesan Pahlawan di Semantan pernah dideklamasikan oleh Menteri Besar Selangor DS Amirudin Shaari.

Beliau telah berkhidmat sebagai pendidik selama 35 tahun di lebih 10 buah sekolah di Pahang dan Selangor, termasuk menjawat jawatan sebagai Guru Besar di SK Jenderak dan Guru Cemerlang serta Guru Pakar Bahasa Melayu dan Sastera Melayu di SMK Subang Utama, Subang Jaya.

Beliau juga merupakan penulis bebas dan kolumnis untuk beberapa penerbitan seperti Harian Metro, Sinar Harian, dan majalah-majalah terbitan Dewan Bahasa dan Pustaka. Beliau juga terlibat sebagai Panel Penasihat Editorial Majalah PELANCAR terbitan ANGKASA sejak 2015.

## Karya-Karya Penting
Beliau telah menulis lebih daripada 3,000 rencana dan esei yang banyak menumpukan kepada penulisan dalam bidang pendidikan Islam, psikologi Islam, politik, sosial, budaya, sejarah, bahasa, dan sastera. Antara buku tulisannya termasuk:

* Kumpulan Sajak Pasir Rawa (1987) 
* Novel Remaja Peristiwa di Lubuk Pusing (1988)
* Novel Remaja Mutiara Ibunda (1989)
* Novel Remaja Jendela Bahagia (1990)
* Analisis Teks SPM Lukisan Zaman (1990)
* Analisis Teks STPM Tiga Catatan Perjalanan karya SN Baha Zain (1993)
* Analisis Teks STPM Sajak-Sajak SN Usman Awang (1993)
* Analisis Teks  STPM novel Rimba Harapan SN Keris Mas (1993)
* Analisis Teks STPM antologi Sajak Nyanyi Sunyi karya Amir Hamzah (1993).
* 10 buku Siri Cerita Peribahasa Melayu, Pustaka Rejang (1995)
* Novel Remaja Sumpah Mahsuri (1996)
* Sajak-Sajak A. Latiff Mohidin Kajian Estetika (2011)
* Akal Budi Melayu Dalam Pantun dan Sajak (2012)
* Telaga Akliah (2014)
* Di Ladang Ilmu (2015)
* Gurindam Jiwa Penawar Duka (2018)
* Tasbih Kasih (2018)
* Kisah Kasih (2019)
* Gurindam Rindu Cetusan Kalbu (2021)
* Tokoh-Tokoh Pahang terbitan Pekap Selenggara Abdul Aziz Rahman (2022)

## Anugerah dan Penghargaan
Aminudin Mansor telah menerima pelbagai anugerah termasuk

* Anugerah Puisi Sejarah Nasional Tempat Ketiga (1991)
* Anugerah Khidmat Cemerlang (2002, 2007)
* Anugerah Tokoh Pendidikan Jabatan Pendidikan Negeri Selangor (2004)
* Anugerah Tokoh Budaya Pahang (2002, 2004)
* Anugerah Karyawan Dewan Persuratan Melayu Pahang (DPMP) Pahang (2004)
* Anugerah Penulis Esei Terbaik Persatuan Sejarah Malaysia, tajuk "Sejarah Pembukaan Kuala Lumpur (2024)
* Anugerah Tokoh Puisi Peringkat Negeri Pahang-Gapena (2023)
* Anugerah Tokoh Karyawan Sepanjang Hayat dalam majlis Hadiah Sastera Darul Makmur Kali ke-2 (2024)

## Penghargaan Karya Sastera
Beliau pernah memenangi pelbagai hadiah sastera antaranya termasuklah:

Hadiah Sastera Cerpen dan Sajak Maktab Perguruan Mohd. Khalid Johor Bharu (1970)

* Hadiah Sastera Utusan Public Bank bagi kategori puisi (1987) sajaknya "Pengail dan Lautan" di Utusan Zaman.
* Hadiah Sastera Utusan Public Bank bagi kategori puisi (1989) sajaknya "Tanah" di Utusan Zaman.
* Hadiah Puisi Kebangsaan Esso/ GAPENA (1991) "Setitik Darah di Semantan"
* Hadiah Puisi Kebangsaan Shahpadu/ GAPENA (1992) dengan puisinya "Pesan Pahlawan di Semantan"
* Hadiah Sayembara Puisi Perpaduan Negara (1995)
* Hadiah Utama Puisi Hari Guru Peringkat Negeri Selangor (1998)
* Hadiah Pantun Budi Bahasa Jelita (2007)
* Hadiah Sagu Hati Sayembara Mengara Puisi Sempena 50 Tahun Merdeka (2007)
* Puisi Hadiah Sastera Berunsur Islam XII (2009)
* Hadiah Utama Rencana Exxon Mobil Hadiah Sastera Kumpulan Utusan (2013)
* Hadiah Utama Sastera Darul Makmur 1 antologi sajak Telaga Akaliah (2015)
* Hadiah sajak eceran Sastera Darul Makmur 1 bertajuk "Rahsia Tujuh" (2015)
* Hadiah Sajak Putrajaya Karya Pascamerdeka sajak Putrajaya Membina Semangat Bangsa (2020)
* Hadiah Sajak 75 Tahun UMNO (11 Mei 2021)
* Hadiah Sajak 50 Tahun GAPENA lima buah sajak (2022)
* Hadiah Pertandingan Menulis Esei Persatuan Sejaran Malaysia "Sejarah Pembukaan Awal Kuala Lumpur", (2024)
* Hadiah Puisi Eceran bertajuk "Polos Bolos" yang disiarkan oleh Dewan Sastera Bil. 1 Tahun 2020 (2024)

## Kini
Kini, Aminudin Mansor @ Ami Masra terus menulis sebagai penulis bebas dan menyumbang kepada pelbagai penerbitan, dengan fokus pada esei dan rencana berkaitan agama, sastera, budaya, bahasa, pendidikan, dan sosial masyarakat. Tulisannya sering tersiar di majalan dan di Jendela DBP Dewan Masyarakat, Dewan Sastera, Dewan Budaya, Dewan Tamadun Islam dan Dewan Ekonomi.

## Rujukan